18.4.2023
ET
Euroopa Liidu Teataja
(ix)
isendit kasutatakse õiguskaitse eesmärgil või kohtumenetluses;
(x)
vangistuses sündinud ja kasvatatud tiigri osa või sellest saadu toimetatakse edasi kui
C 135/7
— ese, mida tunnustatud asutused (nt muuseumid) vahetavad kui kultuuriväärtust või kunstiteost, või — ese, mille puhul asjaomase liikmesriigi korraldusasutus on veendunud, et tegemist on tunnustatud kunstiteosega, ning on kindel, et eseme väärtuse tõttu ei kasutata eset muuks otstarbeks, või — ese, mis on mõeldud kasutamiseks teadus- või haridustegevuses, mille eesmärk on liigi säilitamine või kaitse.
Kui ettevaatusprintsiibi või õigusakti eesmärkide valguses esineb mis tahes kahtlus või teaduslik ebakindlus, võivad liikmesriigid alati kasutada oma kaalutlusõigust, et keelduda sertifikaadi väljaandmisest.
Kui ELi liikmesriigi siseriikliku õiguse sätted ei võimalda liikmesriigi ametiasutustel teostada määruse (EÜ) nr 338/97 artikli 8 lõikega 3 ette nähtud kaalutlusõigust ning keelduda rahuldamast vangistuses sündinud ja kasvatatud elusate tiigrite, nende osade ja neist saaduga ELis ärilistel eesmärkidel kauplemise sertifikaadi taotlusi (kui selles lõikes nimetatud tingimused on täidetud) ning kui isenditega kaubeldakse ELis mitteärilistel eesmärkidel, peaks liikmesriigi CITESi korraldusasutus järgima riskipõhist lähenemisviisi ja tagama ELi-siseste sertifikaatide taotluste käsitlemisel maksimaalse kontrolli.
Komisjoni määruse (EÜ) nr 865/2006 artiklis 66 on sätestatud, et enne ELi-sisese sertifikaadi väljaandmist tuleb iga elusisend märgistada.
Elusate tiigrite märgistamiseks soovitatakse kasutada eelkõige mikrokiipi.
Liikmesriigid peaksid kaaluma korraga kahe erineva identifitseerimis- või märgistamisviisi, sealhulgas asjakohasel juhul DNA-profiilide kasutamist.
Sertifikaadis tuleks kirjeldada elusisendit ja/või isendi osa ja/või isendist saadut piisavalt üksikasjalikult, tagamaks, et sertifikaati saab kasutada üksnes konkreetse isendi puhul ning et seda ei saa kuritegelikult kasutada muude isendite puhul.
Sertifikaate ELi-siseseks kauplemiseks tuleks välja anda vaid tehingupõhiselt – nii et võimalik on ainult üks tehing –, et tagada sertifikaadi kehtivus üksnes selle 1. lahtris märgitud omaniku jaoks.
Selle soovituse alus on määruse (EÜ) nr 865/2006 artikli 11 lõike 3 teine lõik, mis võimaldab liikmesriikidel „[o]lukorras, kus liigi säilitamisega seotud tegurid [mida on kirjeldatud käesoleva dokumenti punktis 1] takistavad isendispetsiifiliste sertifikaatide väljaandmist, [—] välja anda tehinguspetsiifilisi sertifikaate“.
c) Lisasoovitused liikmesriikidele Liikmesriikide CITESi korraldusasutustel soovitatakse koguda ja säilitada andmeid selle kohta, kui palju tiigreid hoitakse riigis vangistuses, sealhulgas litsentsitud loomaaedades, varjupaikades/päästekeskustes, tsirkustes ja rändnäitustel ning vajaduse korral eraviisiliselt.
Kõigil neil asutustel tuleks paluda teavitada muudatustest tiigrite arvus, et ametiasutustel oleks ajakohane teave.
Selle meetme rakendamiseks peaksid ELi liikmesriigid korraldama oma riigis kõigis neis asutustes korrapäraseid inventuure ja tegema nende inventuuridega seotud parimate tavade osas koostööd asjaomaste organisat­ sioonidega, nagu Euroopa Loomaaedade ja Akvaariumide Ühendus.
Korraldusasutused peaksid tegema saadud andmed kättesaadavaks kõigile asjaomastele asutustele.